b'\n_START_ARTICLE_\nZasledovalec samega sebe\n_START_SECTION_\nZgodba\n_START_PARAGRAPH_\nZgodba govori o mladeni\xc4\x8du Tahu, ki je \xc5\xbeivel v ve\xc4\x8dstanovanjski hi\xc5\xa1i na Montmartru. Tah je imel te\xc5\xbeave s sosedom, ki je \xc5\xbeivel pod njim. Vsak dan ga je opazoval, poslu\xc5\xa1al in si o njem mislil le najhuje. Ni vedel, kako se imenuje, zato mu je dal ime Ezekiel. Da bi pre\xc5\xbeivel in dobil kaj denarja, je vsak dan po gostilnah in kavarnah prodajal razglednice, na katere je risal slike. Nekega dne, ko se je napotil domov, je videl, da so Ezekielova stanovanjska vrata odprta, zato se je pretihotapil v njegovo stanovanje. Ko je starec pri\xc5\xa1el v svoje stanovanje, je bilo Tahu neprijetno in \xc5\xbeelel je uiti, vendar ko je \xc5\xbee hotel iz stanovanja, ga je starec opazil. Videl je star\xc4\x8deve rumene o\xc4\x8di s \xc4\x8drno piko in vzel stol ter z njim udaril po star\xc4\x8devi glavi. Ezekiel je bil na mestu mrtev._NEWLINE_Ob preiskovanju umora so policisti prijeli Taha, saj ni imel urejenih dokumentov. Spra\xc5\xa1evali so ga po starcu z imenom Lafarin, vendar jim je mladeni\xc4\x8d rekel, da soseda skorajda ni poznal. Tah je ve\xc4\x8der pre\xc5\xbeivel v celici in tam sre\xc4\x8dal Jevgenija in Fjodorja, naslednji dan pa od\xc5\xa1el v Marseille. Po prihodu v Marseille, se je Tah odlo\xc4\x8dil, da bo pobegnil. Povabil je tudi svoja nova prijatelja in skupaj jim je uspelo zbe\xc5\xbeati. Sprehajali so se ob obali in zagledali ladjo. Pritihotapil se je nanjo in tam zaspal, dokler ni ladja odrinila. Nekega ve\xc4\x8dera je ladja naletela na hudo nevihto. Tah je pristal v morju, posku\xc5\xa1al se je re\xc5\xa1iti in takrat je videl Ezekielove o\xc4\x8di. Poleg \xc4\x8dudnih prividov, se mu je prikazal tudi datum sedmi junij, za katerega je Tah mislil, da je datum njegove smrti._NEWLINE_Ko se je zbudil, je pred njim stal starec - Marok, ki je imel enake o\xc4\x8di kot Ezekiel. Vedel je, da je to Ezekielov brat, vendar mu tega ni mogel povedati. Imel je h\xc4\x8der Palis, v katero se je Tah zaljubil. Maroko je Tahu na\xc5\xa1el slu\xc5\xbebo mornarja in mu priskrbel novo identiteto in mu naro\xc4\x8dil, naj se vrne sedmega junija \xc4\x8dez tri leta po njegovo h\xc4\x8der._NEWLINE_Tah je postal Blais DeMonde, ki je delal na ladji Corinth. Nekega dne je od\xc5\xa1el v Afriko, tam je spoznal Mirando. Njuno razmerje je postajalo vedno bolj intimno. Nekega dne je Blais dobil pismo, da je njegov polbrat umrl in mu zapustil grad ter ogromno denarja. To pismo je bilo sicer namenjeno pravemu, umrlemu Balisu in ne mlademu Tahu. Pustil je svoj poklic in se preselil na gradi\xc4\x8d ob vasi Forges. Na gradu ni \xc5\xbeivel sre\xc4\x8dnega \xc5\xbeivljenja, zato se je vrnil nazaj k Mirandi. Kmalu sta se za\xc4\x8dela prepirati. Pribli\xc5\xbeeval se je sedmi julij in Blais se je odlo\xc4\x8dil, da se bo vrnil k Palis. Mirandi je pustil pismo in odrinil._NEWLINE_Ko je prispel v mesto Marseille, je zagledal Palis, ki se je odpravljala v Perpignan, kjer je tri leta opremljala njuno bodo\xc4\x8do hi\xc5\xa1o. Skupaj sta od\xc5\xa1la v Perpignan, tam pa je Tah za\xc4\x8del piti in kaditi, zato ga Palis ni prepoznala. Blais se je odlo\xc4\x8dil, da ji bo pustil enajst tiso\xc4\x8dakov in dokument Blaisa DeMonde, nato pa kot stari Tah od\xc5\xa1el na vlak. Pri\xc5\xa1el je v pristani\xc5\xa1\xc4\x8de, pod njim so bile ostre skale, v katere so udarjali valovi. Naenkrat mu je spodrsnilo, vendar se je dvignil in si re\xc5\xa1il \xc5\xbeivljenje.'